b'\n_START_ARTICLE_\nTangram\n_START_PARAGRAPH_\nTangram (kitajsko \xe4\xb8\x83\xe5\xb7\xa7\xe6\x9d\xbf) je igra sestavljanka, ki vsebuje sedem delov, ki so pravzaprav osnovni geometrijski liki. Z njimi sestavljamo razli\xc4\x8dne figure, pri \xc4\x8demer moramo uporabiti vseh sedem kosov, ki se ne smejo prekrivati._NEWLINE_Izvor tangrama opisujejo razli\xc4\x8dne legende. Po eni od njih naj bi slu\xc5\xbeabnik kitajskega cesarja po nesre\xc4\x8di razbil dragoceno in krhko kerami\xc4\x8dno plo\xc5\xa1\xc4\x8do. V paniki naj bi jo sku\xc5\xa1al zlo\xc5\xbeiti nazaj v kvadrat, pri tem pa je ugotovil, da lahko z deli sestavi razli\xc4\x8dne figure._NEWLINE_\xc4\x8ceprav naj bi bil tangram starodavna igra, ga na zahodu niso poznali pred letom 1800, ko so ga v ZDA prinesli Kitajci._NEWLINE_Beseda \xc2\xbbtangram\xc2\xab\xc2\xa0je sestavljena iz besed TANG + GRAM. Besedo je prvi uporabil Thomas Hill, kasnej\xc5\xa1i predsednik Harvarda v svoji knjigi Geometrical Puzzle for the Youth (Geometrijske uganke za mlade) leta 1848._NEWLINE_Pisec in matematik Lewis Carroll je bil znan ljubitelj tangrama; ravno tako pa je Napoleon imel tangram, ko je bil v ujetni\xc5\xa1tvu na Sveta Heleni. _NEWLINE_Tangram je lahko izdelan iz kamna, kosti, gline, danes pa obi\xc4\x8dajno iz lesa ali plastike.'